ফের অবৈধ অনুপ্রবেশ, আটক বাংলাদেশি

ওয়েব ডেস্ক: ডায়মন্ড হারবার (Diamond Harbour) জেলা পুলিশের কালিতলা আশুতি থানার পুলিশ গোপন সূত্রে খবর পেয়ে শনিবার দুপুর দুটো নাগাদ চট্টাবাজার সংলগ্ন এলাকা থেকে এক বাংলাদেশি যুবককে আটক করে নিয়ে যায় থানায়। পুলিশের জেরায় স্বীকার করে ওই যুবক যে তাঁর বাড়ি বাংলাদেশ চট্টগ্রাম কর্ণফুলী থানা এলাকায়।

অভিযুক্তের নাম এমডি ইমতিয়াজউদ্দিন (২২)। এই যুবক ৬ মাস আগে বাংলাদেশের চট্টগ্রাম থেকে নৌকায় করে আসে উত্তর ২৪ পরগনার বসিরহাট ঘোজাডাঙ্গা বর্ডারে কাছে। এসে দালাল মারফত ৩০০০ টাকার বিনিময়ে বাংলাদেশ থেকে ভারতে প্রবেশ করে।

আরও পড়ুন: হাফ ডিম দেওয়াকে কেন্দ্র করে তুমুল উত্তেজনা ভগবানগোলায়

এরপর কাজের সূত্রে দিল্লি চলে যায় ওই যুবক। বেশ কয়েক মাস দিল্লিতে থাকে সে। এরপর দিল্লি থেকে কলকাতায় আসে। কলকাতা থেকে কাজের খোঁজে মহেশতলা চট্টা এলাকায়। পুলিশের হাতে গ্রেফতার হয় ওই যুবক। আজ কালিতলা আশুতি থানার পুলিশ ওই যুবকের বিরুদ্ধে মামলা রুজু করে আলিপুর আদালতে পেশ করল। তবে কি কারণে ওই যুবক বাংলাদেশ থেকে ভারতে ঢুকেছে তদন্তে পুলিশ।